ସଞ୍ଜୁ ସାମସନ
ସଞ୍ଜୁ ବିଶ୍ୱନାଥ ସାମସନ (ଜନ୍ମ : ୧୧ ନଭେମ୍ବର ୧୯୯୪), ଜଣେ ଭାରତୀୟ କ୍ରିକେଟ ଖେଳାଳି । ସେ କେରଳ ରାଜ୍ୟ ପାଇଁ ରଣଜୀ ଟ୍ରଫି ଖେଳନ୍ତି ଓ ଏହାର ସର୍ବକନିଷ୍ଠ ଅଧିନାୟକ ହେବାର ଗୌରବର ଅଧିକାରୀ । ସେ ଜଣେ ୱିକେଟ କିପର ବ୍ୟାଟସ ମେନ ଭାବରେ ଖେଳନ୍ତି । ସେ ଆଇପିଏଲରେ ଦିଲ୍ଲୀ ଦଳ ପାଇଁ ଖେଳିବା ସହ ଭାରତୀୟ ଜାତୀୟ ଦଳ ପାଇଁ ଟି୨୦ ଅନ୍ତର୍ଜାତିୟ ମ୍ୟାଚ ଖେଳିଛନ୍ତି । ସେ ଆଇପିଏଲରେ ସର୍ବକନିଷ୍ଠ ଖେଳାଳି ଭାବରେ ୧୦୦୦ ରନ କରିବା ସହ ରଣଜୀ ଟ୍ରଫିରେ ୨ ଥର ଦ୍ୱିଶତକ ହାସଲ କରିଛନ୍ତି ।
 
ସେ କେରଳର ତ୍ରିଭାନ୍ଦ୍ରମଠାରେ ଜନ୍ମ ଗ୍ରହଣ କରି କେରଳରାଜ୍ୟ ପାଇଁ କ୍ରିକେଟ ଖେଳିବା ଆରମ୍ଭ କରିଥିଲେ । ମାତ୍ର ୧୮ ବର୍ଷ ବୟସରେ ସେ ଆଇପିଏଲ ଖେଳି ସେ ସର୍ବକନିଷ୍ଠ ଖେଳାଳି ଭାବରେ ଆଇପିଏଲ ଓ ଚମ୍ପିୟାନସିପ୍ ଟ୍ରଫିରେ ଅର୍ଦ୍ଧଶତକ ହାସଲ କରିଥିଲେ । ୨୦୧୩ ମସିହାରେ ସେ ଶ୍ରେଷ୍ଠ ତରୁଣ ଖେଳାଳି ଭାବେ ଆଇପିଏଲରେ ପୁରସ୍କୃତ ହେଇଥିଲେ । ସେ ୧୯ ବର୍ଷରୁ କମ ଭାରତୀୟ ଦଳର ଉପଅଧିନାୟକ ଭାବରେ ଅଷ୍ଟ୍ରେଲିଆଠାରେ ଖେଳିଥିଲେ ।  ୨୦୧୪ ମସିହାରେ ସେ ଭାରତୀୟ ଦଳ ସହ ଇଂଲଣ୍ଡ ଗସ୍ତରେ ଯାଇଥିଲେ ।

ପ୍ରାରମ୍ଭିକ ଜୀବନୀ 
କେରଳର ତ୍ରିଭାନ୍ଦ୍ରମଠାରେ ଲୀଳୋ ଓ ବିଶ୍ୱନାଥ ସମସନଙ୍କ ପୁତ୍ର ହିସାବରେ ଜନ୍ମିତ ସଞ୍ଜୁଙ୍କ ପିତା ଦିଲ୍ଲୀରେ କର୍ମ କରୁଥିବାରୁ ବାଲ୍ୟାବସ୍ଥା ଦିଲ୍ଲୀରେ କଟାଇଥିଲେ । ପିତାଙ୍କଠାରୁ ପ୍ରେରଣା ପାଇ ସେ ବାଲ୍ୟ ଅବସ୍ଥାରୁ କ୍ରିକେଟ ପ୍ରତି ଆଗ୍ରହୀ ଥିଲେ । ପରେ ସେ ଥିରୁଅନନ୍ତପୁରମ ଆସି ସେଠାରେ ତାଙ୍କ ପାଠ ପଢ଼ା ସହ କ୍ରିକେଟ ଖେଳ ଜାରି ରଖିଥିଲେ ।

ଆନ୍ତର୍ଜାତିୟ ପ୍ରଦର୍ଶନ 
୨୦୧୪ ଅଗଷ୍ଟରେ ସେ ଜାତୀୟ ଦଳ ପାଇଁ ବଛା ହେଇ ଇଂଲଣ୍ଡ ଗସ୍ତରେ ଯାଇଥିଲେ । ମାତ୍ର ଧୋନୀଙ୍କ ଉପସ୍ଥିତି ଯୋଗୁ କୌଣସି ମ୍ୟାଚ ଖେଳିବାର ସୁଯୋଗ ପାଇ ନଥିଲେ । ପରେ ସେ ଜିମ୍ବାୱେ ଦଳ ବିପକ୍ଷରେ ତାଙ୍କର ଅନ୍ତର୍ଜାତିୟ ମ୍ୟାଚ ଖେଳି ଥିଲେ । .

ଆଧାର

ବାହାର ଲିଙ୍କ 
 ഇതാ സഞ്‌ജു - പുതിയ താരോദയം  at arabianewspaper.com
 ESPNcricinfo
 Sanju Samson's profile page on Wisden
 Sanju Samson Profile and latest news at Sportskeeda
 
 
 
 IPL 19 വയസുകാരനായ സന്‍ജുവാണ്‌ ഏറ്റവും പ്രായം കുറഞ്ഞ കോടിപതിതാരം  at arabianewspaper.com

୧୯୯୪ ଜନ୍ମ
ଭାରତୀୟ କ୍ରିକେଟ ଖେଳାଳି
ଜୀବିତ ବ୍ୟକ୍ତି